
DISSERTATIO  ANATOMICO-PHYSIOLOGICA 


INAUGURALIS 


DE 

MEMBRANIS  MUCOSIS, 


Joanne  Nalty  Auctore. 


JVXembranje  Mucosa  omnibus,  quae  cum  ex¬ 
teriore  corporis  superficie  communicationem  ha¬ 
bent,  cavis  integumentum  dant  interius.  Portio 
ejus  praecipue  canali  intestinorum  velamen  prae¬ 
bet  ab  ore  usque  ad  anum,  processusque  emittit 
sive  appendicula  occlusa,  quae  in  substantiam  cor¬ 
poris  plus  minus  profundius  penetrantia,  cum  cute 
in  superficie  externa  coalescunt. 

Pars  altera  tunicam  internam  organis  genito- 

urinariis  supplet.  Superficies  ejus  adhaerens  tela 
cellulari  obtegitur,  cujus  densitas  et  adhaesionis 
gradus  tales  sunt  ut  effusioni  fluidi  aquosi  in  hy¬ 
drope,  et  aeris  in  emphysemate,  obstare  possint, 
adeo  ut  sequelae  quae  aliter  instarent  (obliteratio 
scilicet  canalis  et  functio  partis  abolita),  avertan¬ 
tur  ;  haec  quoque  superficiem  praebet  cui  alligan¬ 
tur  fibrae  tunicarum  muscularium,  ventriculi,  in¬ 
testinorum,  vesicae,  et  caeterarum. 

Species  videtur  fibrosa,  alba,  adipe  carens,  et  se- 
rositatem  vix  aut  ne  vix  quidem  continens,  vasis 
scatens,  nervisque  tam  abundans,  et  olim  pro  tunica 
distincta  et  propria  sub  nomine  Tunicae  Nervosae 
describeretur.  Plurimi  anatomistae  opinantur  hanc, 
eandem  relationem  membranae  mucosae  habere, 
quam  dermis  ad  cutem  tenet ;  hinc  quoque  pen¬ 
det  membranae  mucosae  soliditas. 

Ab  exteriore  parte  membrana  mucosa  a  tunica 
musculari  obtegitur ;  in  aliquibus  locis  autem  ab¬ 
est  haec  tunica,  cujus  munere  fungitur  substantia 
aliquando  plus  minus  elastica,  ut  in  trachea  bron¬ 
chiisque  et  ductibus  excretoriis ;  aliquando  naturae 
fibrosae,  ut  periosteo,  appropinquat,  in  fossis  narinis 
sinubus,  palato,  et  processibus  alveolaribus,  ubi,  ex 
appositione  harum  telarum  (mucosae  scilicet  et  fi- 


DE  MEMBRANIS  MUCOSIS. 


3 


brosae)  oritur  species  membranae  propria,  quae  a 
quibusdam  Fibro-mucosa  nominatur. 

Superficies  non-adhaerens  valvulas  proprie  dic¬ 
tas  ostendit,  duplicaturas,  et  rugas,  quae  e  mem¬ 
brana  integra  super  se  convoluta  formantur. 

V alvulae  ex  membrana  ipsa,  substantia  subja¬ 
cente,  fibrisque  muscularibus,  conficiuntur.  Dupli¬ 
caturae  membranam  ipsam,  substantiamque  subja¬ 
centem  tantummodo  continent,  absque  fibris  mus¬ 
cularibus  ;  et  Valvulae  Conniventes  nominantur. 
Rugae  autem  a  membrana  sola  constantes  prioribus 
discrepant  eo  quod  haud  permanentes  sunt,  sed 
variant  pro  gradu  distentionis  intestini,  dum  val¬ 
vulae  conniventes  variationem  nullam  subeunt,  sed 
structura  sunt  perstante  et  immutabili. 

Inter  rugas  numerandae  sunt  plicae  longitudi¬ 
nales  quae  in  oesophago  et  trachea  observantur,  et 
caeterae,  quae  in  quibusdam  locis  irregulariter  dis¬ 
ponuntur,  ut  in  ventriculo  contracto,  in  aliis  au¬ 
tem  ordinem  certum,  definitum  que  assumere  vi¬ 
dentur,  ut  in  vagina,  uterique  cervice  evenit. 

Superficie  libera  cernendae  sunt  quoque  eleva¬ 
tiones  variae  et  depressiones;  hae  quando  juxta 
superficiem  ad  os  angustum  contrahuntur,  folli- 
culas  constituunt,  quae  folliculae  sive  cryptae  glan- 

dulae  appellantur  mucosae,  inter  quas,  et  glandu¬ 
las  sebaceas,  superficie  externa  sparsas,  similitudo 
existit  insignis. 

Harum  compages  e  membrana  ipsa  constat, 
cui  externe  superinducitur  tunica  satis  densa  a 
substantia  cellulari  submucosa  oriens,  vasis  pluri¬ 
mis  instructa,  e  quibus  convolutis  observari  potest 
eminentia  levis  in  substantiam  subjacentem  sa¬ 
liens. 

Haud  rarae  per  totam  superficiem  sparguntur, 
frequentiores  tamen  in  quibusdam  plagis  conspi¬ 
ciuntur,  magnitudine  variae,  ut  plurimum  autem 
parvae,  hic  simplices  ac  distinctae,  illic  conglome¬ 
ratae  et  ore  communi  conjunctae,  quod  dilatatum, 
nomen  accipit  Lacunae,  ut  in  urethra,  recto,  et  ad 
basin  linguae ;  aliae  aggregatae  sunt,  ut  in  carun¬ 
cula  lacrymali,  glandulis  arytenoides,  glandulis¬ 
que  ilei  agminatis,  et  caeteris. 

Aliae  autem  compositae,  multas  possidentes  la¬ 
cunas,  ductusque  ramosos,  glandulis  veris  plenam 
ac  perfectam  similitudinem  habent,  ut  tonsillae, 
glandula  prostatica,  et  glandulae  Cowperianae. 

In  superficie  quoque  ubique  observantur  emi¬ 
nentiae  plurimae,  quarum  majores  Papillos ,  mino¬ 
res  Villi ,  vocantur.  His  functionem  tribuunt  qui- 

dam  augendi  superficiem ;  alii  autem  opinantur 
inservire  functionibus  absorptionis  et  exhalatio¬ 
nis,  quod  continent  scilicet  vasa,  et  absorbentia 
et  exhalantia.  Papillas  maximae  in  cavis  den¬ 
tium  inveniuntur,  ubi  pulpae  vocantur ;  in  super¬ 
ficie  linguae,  glandis,  clitorisque  mole  minores 
observantur ;  e  structura  erectili  constant,  in  cu¬ 
jus  compositione  venae  praecipue  implicantur. 

Villi  super  totam  membranam  consperguntur, 
sed  in  nulla  parte  frequentiores,  nec  magis  pro¬ 
cerae  quam  in  parte  ventriculi,  quae  ad  pylorum 
pertinet.  In  superiore  parte  intestinorum  parvo¬ 
rum,  ubi  magnitudine  haud  tantum  eminent,  in¬ 
genti  quoque  copia  observantur.  Structura  ea¬ 
rum  olim  describebatur  quasi  externa  conica  aut 
cylindrica,  interne  cava;  sed  investigatione  ho¬ 
dierna  liquet,  laminis  foliaciis  immediate  opposi¬ 
tis  constare,  forma  pro  vario  situ  varianti ;  et  prae¬ 
terea,  apparatum  nullum  proprium  in  substantia 
sua  continere. 

Structura  ipsius  membranae  admodum  varia 
est :  in  quibusdam  locis  in  natura  laminata  consis¬ 
tere  videtur,  in  aliis  autem  et  pluribus,  e  substan¬ 
tia  constat  spongiosa,  densitate  variabili,  majore 

in  gingivis  et  palato,  minore  in  dentibus,  excre¬ 
toriis,  sinubusque. 

In  aliquibus  locis  epidermis  manifesto  superin¬ 
ducitur,  ut  ad  orificia  membranarum  ;  longius 
autem  ab  exteriori  haud  deprehendenda  est.  De¬ 
jectio  per  anum  quae  in  certis  accidit  morbis,  ma¬ 
teriei  pseudo-membranosae  forma  cylindrica,  cava, 
et  speciem  internam  intestini  accurate  referente, 
pro  demonstratione  existentiae  ejus  olim  usurpata 
fuit ;  notitia  autem  recentius  acquisita  de  effecti¬ 
bus  inflammationis  varias  corporis  telas  occupan¬ 
tis,  hunc  absolvit  errorem.  Haec  epidermis  ab¬ 
rupte  desinit  ad  junctionem  oesophagi  cum  ven¬ 
triculo,  et  ad  os  uteri,  adeo  ut  quidam  in  errorem 
cecidere,  membranam  ipsam  iis  locis  interrumpi 
opinantes. 

Nervorum  tam  qui  membranae  ipsae,  quam  qui 
submucosae  distribuuntur,  origo  duplex  est ;  pars 
praecipua  e  systemate  ganglionico  oritur,  pars  al¬ 
tera  a  cerebro-spinali  (cujus  ratio  liquet),  unde 
semper  derivantur  nervi  qui  orificia  membrana¬ 
rum  suppeditant.  Ventriculus  autem  nervum 
superadditum  accepit  cerebralem,  scilicet  pneu- 
mogastricum. 

Membranae  color  anceps,  hic  albidus,  illic  ru- 

bescens,  pro  varia  quantitate  sanguinis  injecti  va¬ 
rians.  Coloris  alternationem  ex  hac  causa  pen¬ 
dere  patet,  eo  quod  asphyxia  scilicet  et  syncope  co¬ 
lorem  mutant  earum  partium,  quae  oculis  percipi 
possunt,  et  praeterea  in  certis  mortis  generibus,  ut 

in  apoplexia,  hydrope  thoracis,  strangulatione,  et 
(ne  longum  faciam)  in  omni  casu  ubi  respiratio 
laboriosa  fuerat,  aut  impedita,  anteaquam  mors 
ipsa  pulsaverat ;  in  systemate  venoso  hujus  partis 
obtinet  congestio,  quae  varias  induunt  coloris  ejus 
naturalis  modificationes,  et  quae  denuo  eo  usque 
augeri  potest,  ut  haemorrhagia  in  cavum  intestini 
supervenerit;  cujus  exempla  a  Doctore  Yellow- 
uy  tradita,  vol.  iv.  Rerum  Gestarum  Societatis 
Medico-Chirurgicae,  necnon  in  scriptis  Mor¬ 
gagni  et  Boerhaavii,  invenienda  sunt.  Haec 
species  congestionis  ab  inflammatione,  his  notis 
distinguenda  est:  Primo,  Absentia  omnis  prae¬ 
terea  inflammationis  signi,  aut  praesentis  aut  prae¬ 
gressae,  ut  effusionis  purulentae,  adhaesionis,  aut 
exudationis  pseudo-membranosae  :  Secundo,  Cae- 
teris  phaenomenis  cadavericis  statum  sanguinis 
parte  cordis  dextra  indicantibus  ;  et,  Tertio,  As¬ 
pectu  cutis,  quae  similiter  ac  membrana  ipsa  ma¬ 
culas  lividas  aut  aliquando  ecchymoses  ostendit. 

Proprietates  vitales  hujus  structurae  admodum 
eminent,  omnes,  praeter  contractilitatem  anima¬ 
lem,  et  contractilitatem  organicam  sensibilem. 
Sensibilitate  animali  frui  videntur  ad  orificia  tan¬ 
tum,  sive  partes  ubi  cum  cute  coalescunt.  Haec 
proprietas  gradatim  minus  prominens  invenitur, 
prout  ab  exteriori  longius  ad  internas  partes  pro¬ 
ceditur,  et  quamvis  duranti  sanitate  aer  materies¬ 
que  cibi,  nullam  sensationem  in  membrana  mu¬ 
cosa  cieat,  nisi  ad  orificia  earum  (ubi,  ut  antea 
dictum  est,  e  systemate  cerebro-spinali  nervos  re¬ 
cipiunt),  tamen,  inflammatione  praesente,  eadem 
corpora  multas  inducunt  molestias,  et  membrana 
superficie  libera  exhalatio  fit  primo  fluidi  aquosi, 
dein  muci  viscosi  aut  purisi,  aut  demum  substan¬ 
tiae  cito  in  solidum  concrescentis.  Haec  secretio 
aucta,  quamvis  a  natura  ad  resolvendam  irritatio¬ 
nem  aut  inflammationem  usitata,  tamen  eo  usque 
augeri  potest  ut  patientem  in  maximum  vitae  dis¬ 
crimen  inducat.  Hoc  e  bronchitide  patet,  ubi 
collectio  muci  in  tubis  bronchii,  accessioni  aeris 
adeo  impedit,  ut  mors  asphyxia  inducitur.  Nul¬ 
lorum  praeterea  organorum  sensibilitas  potentiae 
habitus  tam  subjecta  est ;  exempli  gratia,  cathe¬ 
ter  in  urethram  insertus  dolorem  atrocissimum 

primo  inducit,  cito  autem  molestias,  vel  etiam  le¬ 
ves,  excitare  desinit ;  similiter  canula  in  canalem 
introducta,  pessarium  in  vaginam,  pannusque  lin¬ 
teus  in  fossis  narinis.  Hac  habitui  subjectione 
partim  explicat  Bichat  cur  membranae  mucosae 
sensibilitatem  animalem  in  interioribus  nullam 
possidere  videntur,  scilicet,  quoniam  stimulis  haud 
variis  expositae,  ideoque  impressiones  fere  uni¬ 
formes  accipientes,  differentiam  sensationem  vix 
percipere  possunt. 

Proprietates  quoque  vitales  organicae  hujus  sys¬ 
tematis  admodum  eminent :  his  tribuenda  sunt 
phaenomena  ejus  physiologica,  nutritio  scilicet,  ex¬ 
halatio,  absorptio  et  secretio ;  de  harum  quoque 
mutatione  pendent  phaenomena  pathologica,  ca- 
tarrlius  scilicet,  haemorrhagiae,  tumores,  fungi,  po¬ 
lypi,  ulcerationes,  excoriationes.  Similiter  na¬ 
tura  materiei  secretae  variat  pro  diversitate  affec¬ 
tionis  quam  consequitur,  ut  videndum  est  in  di¬ 
versis  speciebus  materiei  in  inflammationibus  pul¬ 
monalibus  excretae. 

Sensibilitas  organica  membranae  mucosae  in¬ 
flammatae  multum  augetur,  tamen  nunquam  ad 
gradum  tam  grandem  provehi  potest  quam  in  in¬ 
flammatione  substantiae  cellulosae  sensibilitas  hu- 

jus  organi ;  et  exhinc  explicari  potest  minor  do¬ 
loris  gradus  qui  inflammationem  mucosam,  quam 
qui  cellulosam  comitatur. 

Quando  in  contemplationem  revocatur  mem¬ 
branarum  mucosarum  tractus  immensitas,  func¬ 
tionum  earum  integritas,  ut  organorum  excreto¬ 
riorum,  maxime  necessaria  esse  liquet,  quarum 
excessus  aut  diminutio  cito  maximam  gignit  in¬ 
juriam.  Nixus  autem  sympathici,  quibus  omni 
fere  organo  conjunguntur,  objectum  momenti 
longe  majoris  considerandum  obferunt.  Sympa¬ 
thiarum  huic  systemati  pertinentium,  nulla  me¬ 
dici  meditatione  seque  meretur,  ac  illa  quse  mem¬ 
branam  mucosam  cute  nectit,  huic  enim  praeci¬ 
pue  referendi  sunt  effectus  ejus  in  functiones  va¬ 
rias  organorum  longe  distantium. 

Affinitas  pathologica  inter  quosdam  morbos 
partim  exanthematicos,  partim  naturas  diversas, 
et  inflammationem  membranae  mucosae,  quae  me¬ 
dicis  peregrinis  diu  cognita  est,  nostratium  quo¬ 
que  observationi  nuper  subjecta  est. 

Eorum  qui  exanthematibus  succubuere,  corpo¬ 
rem  resectio,  indicia  inflammationis  membranam 
mucosam  afficientis,  tam  constanter  ostendit,  et 
signa  hujus  structurae  primario  laeso,  tam  plane 

adsunt,  ut  diutius  pro  morbis  idiopathicis  haud 
reputanda  videantur,  sed  sympathici  de  inflam¬ 
matione  superficiei  mucosae  pendentes.  Haud 
tamen  est  decernendum,  hanc  inflammationem 
eandem  esse  ac  illam  quae  ordinario  membranam 
afficit,  absente  eruptione  cutanea ;  et  praeterea 
curatio  medica  talium  affectionum  hanc  conclu¬ 
sionem  minime  comprobat.  Opinioni  tamen  con¬ 
sentire  licet,  causam  primariam  excitantem  esse, 

.  1 

vel  mi  asm  a  specificum  contagiosum,  vel  modifica¬ 
tionem  quamvis  peculiarem  atmosph serae,  impres¬ 
sionem  primario  facientem  membranae  mucosae, 
aut  pulmonum,  aut  viarum  primariarum,  et  quo¬ 
que  quod  in  his  telis  primas  inveniri  indicationes 
irritationis,  et  functionis  laesae,  vita  durante,  et 
post  mortem  demonstrationem  haud  dubitandam 
inflammationis  praegressae. 

Secundum  Hastings  verisimile  videtur,  spe¬ 
ciem  inflammationis  internae,  pro  natura  externae 
variare,  ut  colligere  licet  e  rubeola.  In  hoc  mor¬ 
bo,  ut  ait,  inflammatio  interna  eandem  induit 
speciem,  ac  externa,  macularum  scilicet,  semicir¬ 
cularium. 

In  Rubeola,  membranae  mucosae  semper  impri¬ 
mis  afficiuntur,  et  ab  illis  in  cutem  reflectitur  in- 

flammatio.  Epiphora  et  coryza,  quae  primum 
stadium  comitantur,  membranam  mucosam  oculi 
et  narium  affici  ostendunt.  Interius  dein  serpit 
phlogosis ;  amygdalas,  et  pharyngem  invadit,  ut 
oculis  plane  conspiciendum  est.  Tussis  et  dysp¬ 
noea  membranam  mucosam  tracheae,  et  bron¬ 
chiorum  inflammatam  seque  demonstrant,  et  ni 
medicatio  justa  admoveatur,  aut  diarrhoea  super¬ 
venerit  (quae  aliquando  sponte  accidit)  morbus  fit 
cito  lethalis.  Nec  phaenomena  cadaverica  discre¬ 
pant:  corporum  resectio  membranam  mucosam 
tam  pharyngis,  oesophagi,  et  ventriculi,  quam  la¬ 
ryngis,  tracheae,  et  bronchiorum,  vascularem  os¬ 
tendit,  mucique  copiam  tantam  (vel  ut  in  quibus¬ 
dam  casibus,  materiei  purulentae)  continentem,  ut 
demum  aeris  ingressus  penitus  impediatur. 

Variolae  invasionem  indicant,  status  organorum 
chylopoieti eorum  abnormis,  vomitus,  dolor  ex  epi¬ 
gastrio  presso,  febrisque ;  dein  sequuntur  cynanche, 
deglutitio  dolorifica,  profluvium  salivae  auctum, 
aliaque  quae  membranam  mucosam  affectam  plane 
demonstrant.  Et  si  non  concedatur  hoc  stadio  in¬ 
flammationem  adesse,  tamen  haud  negari  potest, 
quin  in  omni  casu  lethali,  causa  fuit  mortis  affectio 
membranae  hujusce  inflammatoria.  Examinatio 

cadaverica  eorum  qui  e  variola  mortui  sunt,  indi¬ 
cavit  in  aliquibus  terrarum  plagis  (Gallia,  ex.  gr.), 
tunicam  mucosam  organorum  digestionis  sedem 
esse  frequentissimam  inflammationis,  super  quam 
sparsae  inveniebantur  ulcerationes,  et  pustulae ; 
his  autem  regionibus,  membrana  pulmonum  mu¬ 
cosa  statu  inflammationis  frequentius  invenitur. 
Generatim  quoque  enuntiari  potest,  morborum 
exanthematicorum  periculum  ad  gradum  inflam¬ 
mationis  internae  proportionale  esse,  et  externam 
nullius  praeterea  momenti  esse,  quam  quousque 
praesentia  ejus  in  cutem  plilogosim  internam  ut 
plurimum  levat;  dum  absentia  ejus,  aut  subita  re¬ 
trocessio,  exitum  morbi  funestissimum  minatur. 
Secundum  auctorem  supra  citatum,  quando  mors 
in  stadio  morbi  recenti  evenit,  trachea  fluidi  plena 
invenitur,  et  tunica  mucosa  ruberrima,  glottide 
et  superiore  tracheae  parte,  necnon  pharynge,  ad¬ 
modum  vascularibus  ;  sin  morbus  longius  proces¬ 
serit,  anteaquam  terminatio  lethalis  supervenerit, 
videnda  sunt  ulcera,  glottis,  pharynxque  magis 
inflammatae,  et  aliquando,  rarissime  quamvis,  ea- 
rundem  partium  sphacelus.  Haec  omnia  expe¬ 
rientia  mea  propria  confirmata  quotidie  vidi :  hoc 
solum  dubitandum  est,  num  affectio  tunicae  in- 

ternae  inflammationis  nomine  revera  meretur,  quo¬ 
niam  vascularitate  solum  excepta,  absunt  omnia 
inflammationis  indicia,  effusio  scilicet  lymphae 
et  membranae  ipsius  condensatio.  1  haenomena 
autem  in  tubis  aericis  observata,  supra  descripta, 
naturae  sunt  minime  incertae,  nempe  spissatio,  et 
vascularitas  membranae,  effusio  lymphae,  vel  puris, 
pustulaeque  hic  illic  sparsae ;  et  in  aliquibus  casi¬ 
bus  spissatio  tam  enormis  fuit,  in  larynge,  ut 
parum  abfuit  quin  rima  glottidis  perfecte  fuerit 
obturata. 

Scarlatina  invadente,  eruptionem  cutaneam  cy¬ 
nanche  semper  comitatur ;  in  quibus  quoque  casi¬ 
bus  absque  eruptione  adest.  In  illa  morbi  forma 
quae  Scarlatina  Simplex  nominatur  levis  est,  fe¬ 
brisque  modica ;  in  illa  autem  quae  Anginosa  vo¬ 
catur,  symptomata  multo  graviora  sunt,  ut  pluri¬ 
mum  adsunt  nausea,  vomituritio,  vomitusque  ;  ali¬ 
quando  solvitur  morbus  secretione  muci  aucta, 
cujus  pars  concrescens  et  adhaerens,  specie  ulcera¬ 
tiones  refert.  Aliquando  autem  inflammatio  ve¬ 
hementer  procedit,  et  in  spliacelo  terminatur,  pa- 
tiensque  gutturis  gangraenae  succumbit,  aut  plilo- 
gosi  bronchiorum.  Similiter  ac  in  variola  et  ru- 
beola  prognosis  pendet  de  extensione  inflamma- 

tionis  ad  bronchia  vel  canalem  intestinalem,  vel 
de  transitu  ejus  sympathica,  ad  alia  organa.  Mor¬ 
bus  ideo  constat,  imprimis  saltem,  phlogosi  mem¬ 
branae  mucosae  faucium  ;  num  specifica  sit,  necne, 
haec  inflammatio,  adhuc  “  sub  judice  manet.”  In¬ 
vestigatione  anatomica  instituta,  varia  viscera,  ce¬ 
rebrum,  pulmones,  ventriculus,  et  aliquando  he¬ 
par,  notas  haud  aequivocas  inflammationis  osten¬ 
dunt. 

De  eruptione  Miliaria  pauca  equidem  verba 
sufficiant.  Haec  videtur  esse  symptomatica  signa 
irritationis  membranae  mucosae  ;  constanter  exan¬ 
thema  praecedit,  vel  saltem  comitatur,  et  exami¬ 
natio  cadaverum  demonstrationem  nunquam  non 
praebet  existentiae  talis  irritationis. 

In  Erysipelate,  morbo,  qui  analogiam  habet 
maximam  cum  exanthematibus,  membranae  mu¬ 
cosae  phlogoseos  magnam  partem  sustinere  videtur, 
forsitan  sedes  esse  praecipua,  frequentia  symptoma¬ 
tum  pulmonem  affectam  indicantium,  praesertim 
si  inflammatio  cutem  deseruerit.  A  plurimis  jam- 
pridem  observatur,  et,  ut  omnibus  satis  notum 
est,  haec  affectio  aliquando  lethalis  evadit.  In 
nosocomiis  tam  medicis  quam  chirurgicis  hujus 
urbis  (Eblanae),  hic  morbus  frequenter  epidemice 

grassari  conspicitur ;  in  prioribus  tunc  temporis 
supervenire  videtur  a  causis  excitantibus,  levissi¬ 
mis  equidem,  ut  admotione  hirudinum,  vel  vesi- 
catoriorum,  vel  ex  arteriotomia,  et  haud  infre- 
quenter  letliali  impetu  saevit.  In  posterioribus 
operationes,  natura  propria,  momenti  prorsus  ex¬ 
pertes,  periculosae  fiunt,  ob  dispositionem  aggres¬ 
sui  hujus  morbi. 

Quando  in  decursu  Febris  Typhi  supervenit, 
tantum  non  in  universum  lethalis  est :  in  aliis  casi¬ 
bus,  si  febricitans  haud  magnopere  praecedente  mor¬ 
bo  debilitatus  sit,  et  si  methodum  severem  antiphlo- 
gisticum  adhibere  liceat,  prognosis  faustiri  evadit. 
V  iscera  thoracica  hac  affectione  creberrime  invadi, 
refertur,  et  praecipue  tunicam  mucosam ;  sed  ex¬ 
perientiae  propriae  morbi,  ut  in  hac  regione  occur¬ 
rit,  magis  convenit  affirmare,  tunicam  internam  or¬ 
ganorum  digestionis,  sedem  esse  affectionis.  Nec 
cerebrum  et  membranae  ejus  morbo  vacua  eva¬ 
dunt,  et  haud  raro  occurrit  quod  una  cum  phlo- 
gosi  tunicae  internae  canalis  intestini,  vel  pulmo¬ 
num  inveniendae  sunt,  corpore  resecto,  effusio,  aut 
congestio  venosa  in  cerebro. 

Nec  intra  limites  adhuc  designatos  cohibetur 
potentia  membranae  mucosae  irritatae ;  secundum 

enim  quosdam  pathologos  hodiernos,  omnis  febris 
essentialis  irritationi  et  inflammationi  hujus  sys¬ 
tematis  tribuenda  est,  et  ab  ejus  phlogosi,  sive 
acuta,  sive  chronica,  sive  latente,  deducenda?  sunt 
causa?  morborum  absque  numero,  ut  arthritidis, 
rheumatismi,  exanthematorum,  mentisque  alie¬ 
nationis,  &c.  ;  et  haec  affectio  sola,  vel  saltem 
praecipua,  attentione  medici  meretur.  Hae  opi¬ 
niones  regionibus  alienis  praecipue  valent.  Nos¬ 
tratium  autem  investigationes  hanc  membranam 
febribus  essentialibus,  ut  plurimum,  affectam  pro- 
culdubio  demonstrant :  hoc  e  scriptis  Doctoris 
Cheyne  et  Crampton  liquet.  Prior  in  rela¬ 
tione  febris  epidemicae,  quae  per  Hiberniam  in 
annis  1817  et  1818  grassabatur,  indicant  frequen¬ 
tiam  inflammationis  membranae  mucosae  organo¬ 
rum  digestionis ;  cujus  rei  memoria  curationem 
morbi  promovere  plane  tendit,  ostendendo  scili¬ 
cet,  ut,  praesenti  teneritate  epigastrica,  attentio 
nostra  haud  cohibenda  est  sensorii  functionibus. 
Bronchi ae  quoque  creberrime  affectae  invenieban¬ 
tur,  et,  eodem  auctore,  tunicae  mucosae  ventriculi 
affectio  raro  supervenit  durante  aestate.  Conclu¬ 
sionem  similem  colligere  licet  e  descriptione  a 
Doctore  Crampton  edita  phaenomenorum  pa- 

thologicorum  in  intestinis  adolescentium  febre 
morientium,  et  quae  praecipue  in  membrana  mu¬ 
cosa  inventa  sunt ;  spissatio  scilicet,  et  durities, 
exudationes  lymphae,  superficiem  asperam  quasi 
granulatam  efficientes. 

In  quibusdam  casibus  adfuere  ulcera,  margines 
irregulares  ostendentia,  et  intervalla  granulationi¬ 
bus  sparsa ;  in  paucis  quoque  casibus  vascularitas 
intestina  pervagata  est,  et  ileum  ulcera  in  super¬ 
ficie  ejus  ostendit. 

Frequentia  affectionum  pulmonalium  vel  febre 
coexistentium,  vel  supervenientium,  exempla  in¬ 
venienda  sunt  multiplicia  in  nosocomiis  Eblanae, 
quae  ad  curandos  febricitantes  assignantur,  du¬ 
rante  hyemi,  praesertim  si  coelum  solito  magis  in¬ 
tempestius  fuerit.  Harum  sedes,  ut  plurimum, 
est  membrana  mucosa  bronchiorum,  cujus  inflam¬ 
matio  dum  ramos  occupat  majores  satis  facile, 
symptomatibus  comitantibus,  detegenda  est.  Ex¬ 
isti  t  autem  illius  morbi  varietas  una  peculiaris, 
qua  phlogosis  ultimos  minimosque  ramulos  infes¬ 
tat,  lethalis  admodum  et  insidiosa,  cujus  sympto¬ 
mata  attentionem  medici  vix  attrahunt,  parum 
tussis  sentitur,  parumque  doloris  in  quavis  thora¬ 
cis  parti ;  parum  molestiarum  inducit  inspiratio 

plena,  et  expectoratio  modica  adest,  quando  tussis 
ingravescit. 

Respiratio  tamen  frequens,  et,  morbo  progre- 
diente,  laborans,  vultu  mutationes  ostendente,  de 
circulatione  sanguinis  haud  perfecte  in  arterialem 
redacti  pendentes.  Ab  investigatione  anatomica 
liquet,  inflammationis  gradum  equidem  quam  mi¬ 
nimum  ad  mortem  inducendam  valere  ;  frequen¬ 
ter  observatur  vascularitatem  haud  ulterius  pro¬ 
gredi  quam  ad  ramulos  magnitudine  tales  ut  aegre 
calamum  admittant  corvinum.  Sterno  amoto, 
pulmones  haud  collabuntur,  crepitum  tamen  emit¬ 
tere  perstant,  et,  ut  plurimum,  in  substantiam 
eorum  effunditur,  seri  copia,  et  vaseularitas  mem¬ 
branae  mucosae  insignis  adest ;  secretio  quoque 
abundans  muci,  aut  fluidi  muco-purulenti,  in  tu¬ 
bulis  minimis  in  quibus  muci  secretio  haud  natu¬ 
raliter  obtinet,  invenitur. 

In  Phlegmonarum  ordine,  Ophthalmia,  Cy¬ 
nanche,  varietatesque  Pneumoniae,  affectiones  ad 
hoc  genus  membranarum  a  pathologistis  relatae 
nobis  ostendunt ;  in  Haemorrhagiis,  Epistaxis  et 
Haemoptysis,  alia  nobis  exempla  praebent,  ut  etiam 
Profluviis,  Catarrhus  et  Dysenteria.  Diarrhoea, 
Pyrosis,  et  Pertussis,  in  classe  Neurosium,  quam 

multum  in  hujusce  generis  morbis  membrana  mu¬ 
cosa  afficitur,  illustrant.  Sed  in  his  argumentis 
altius  procedere,  plus  spatii  atque  temporis,  quam 
in  Dissertatione  inaugurali  allocari  solet,  occu¬ 
pant. 


FINIS. 


